#### MNB azonosító: R28

**MÓDSZERTANI SEGÉDLET**

**Az állam és a többségi állami tulajdonban lévő gazdálkodó szervezetek, valamint a nem többségi állami tulajdonban lévő, de állam által garantált, éven túli külföldi adóssággal rendelkező gazdálkodó szervezetek külfölddel szemben keletkezett éven túli adóssága egyes adatainak éves adatszolgáltatása**

1. **Általános tudnivalók**

Az adatszolgáltatást az R24 adatszolgáltatás BEFT6 táblájában jelentett adósságok állományi és forgalmi adatairól évente egyszer kell teljesíteni.

**II. A tábla kitöltésével kapcsolatos részletes tudnivalók, az adatok összeállításának módja**

A BEFT10 tábla egyes oszlopainak tartalma:

„a” oszlop: Adósságazonosító: egyezően az R24 adatszolgáltatás BEFT6 táblájának „b” oszlopában megadottal.

„b” oszlop: A jelentés devizaneme: egyezően az R24 adatszolgáltatás BEFT6 táblában megadottal).

„c” oszlop: Fennálló adósságállomány.

A tárgyidőszak végén fennálló adósságállomány. Kötvények esetén a nominál érték. Az összegnek tartalmaznia kell a tőkehátralékot, ha van ilyen.

Korábban is jelentett hitelek esetén: A jelenleg fennálló adósságállomány = az előző évi fennálló adósságállomány + lehívások - tőketörlesztés - leírás.) Hossza maximum 12 karakter. Egyezően az R06 vagy R07 vagy R08 vagy R09 vagy R15 vagy R16 vagy R17 adatszolgáltatások „o” oszlopában a tárgyév végére (december 31.) jelentett záró állománnyal.

„d” oszlop: Lehívatlan állomány: A tárgyidőszak végén a szerződésben szereplő összeg azon része, amely még nem került lehívásra. A már korábban is jelentett hitelek esetén: A jelenleg lehívatlan állomány = előző éves adatszolgáltatásban szereplő lehívatlan állomány + szerződés szerinti új összeg - lehívások – törlések. Hossza maximum 12 karakter.

„e” oszlop: Tőkehátralék: A halmozódó esedékes, de ki nem fizetett tőke összege, amelyet nem kell levonni a fennálló adósságállományból. Hossza maximum 12 karakter.

„f” oszlop: Kamathátralék: A halmozódó esedékes, de ki nem fizetett kamat összege. Hossza maximum 12 karakter.

„g” oszlop: Szerződés szerinti összeg. A tárgyidőszak alatt szerződött összeg nagysága (egyezően az R24 adatszolgáltatás BEFT6 táblájában megadottal). Hossza maximum 12 karakter.

„h” oszlop: Lehívás: A tárgyidőszak alatt lehívott összeg nagysága. Hossza maximum 12 karakter. Egyezően az R06 vagy R07 vagy R08 vagy R09 vagy R15 vagy R16 vagy R17 adatszolgáltatások „l” oszlopában a tárgyévre jelentett lehívások összegével.

„i” oszlop: Törlés: A tárgyidőszak alatt törlésre került összeg nagysága, amely a lehívatlan állományt csökkenti. Hossza maximum 12 karakter.

„j” oszlop: Leírás: A tárgyidőszak alatt leírásra került összeg nagysága, amely a fennálló adósságállományt csökkenti. Hossza maximum 12 karakter.

„k” oszlop: Tőke Törlesztés. A tárgyidőszak alatt törlesztett tőke nagysága. Hossza maximum 12 karakter. Egyezően az R06 vagy R07 vagy R08 vagy R09 vagy R15 vagy R16 vagy R17 adatszolgáltatások „m” oszlopában a tárgyévre jelentett törlesztések összegével.

„l” oszlop: Kifizetett kamat. A tárgyidőszak alatt kifizetett kamat és egyéb költség nagysága. Hossza maximum 12 karakter. Egyezően az R06 vagy R07 vagy R08 vagy R09 vagy R15 vagy R16 vagy R17 adatszolgáltatások „r” oszlopában a tárgyévre jelentett kamatfizetések összegével.

„m” oszlop: Átütemezett fennálló állomány: A adatszolgáltatási időszak alatt átütemezett fennálló állomány összege, ha a teljes fennálló állomány átütemezésre került. Hossza maximum 12 karakter.

„n” oszlop: Átütemezett tőkehátralék: Az előző tárgyidőszak végéig összegyűlt tőkehátralék összege, amely az adatszolgáltatási időszak alatt átütemezésre került. Hossza maximum 12 karakter.

„o” oszlop: Átütemezett kamathátralék: Az előző tárgyidőszak végéig összegyűlt kamathátralék összege, amely az adatszolgáltatási időszak alatt átütemezésre került. Hossza maximum 12 karakter.

„p” oszlop: Átütemezett esedékes tőke: A jelenlegi tárgyidőszak alatt esedékessé váló tőketörlesztés összege, amely átütemezésre került. Hossza maximum 12 karakter.

„q” oszlop: Átütemezett esedékes kamat: A jelenlegi tárgyidőszak alatt esedékessé váló kamatfizetés összege, amely átütemezésre került. Hossza maximum 12 karakter.

„r” oszlop: Elengedett tőkehátralék: Az előző adatszolgáltatási időszak végéig felhalmozott és a vonatkozási tárgyidőszak folyamán elengedett tőkehátralék. Hossza maximum 12 karakter.

„s” oszlop: Elengedett kamathátralék: Az előző adatszolgáltatási időszak végéig felhalmozott és a vonatkozási tárgyidőszak folyamán elengedett kamathátralék. Hossza maximum 12 karakter.

„t” oszlop: Elengedett esedékes tőke: Az adatszolgáltatási időszak folyamán esedékes és elengedett tőke. Hossza maximum 12 karakter.

„u” oszlop: Elengedett esedékes kamat: Az adatszolgáltatási időszak folyamán esedékes és elengedett kamat. Hossza maximum 12 karakter.

„v” oszlop: Az átütemezés alatt konszolidált összeg: Átütemezési szerződésben aláírt összeg. Hossza maximum 12 karakter.

„w” oszlop: Az átütemezés alatt lehívott összeg: Az átütemezési szerződés alapján lehívott összeg. Hossza maximum 12 karakter.

„x” oszlop: Az átütemezés során lehívatlan összeg: Az átütemezési szerződés alapján még lehívatlan összeg. Hossza maximum 12 karakter.